**Markus Kaurto** (s. 1993) on suomalainen, vuonna 2012 lentopallon Mestaruusliigassa debyyttinsä tehnyt lentopalloilija. Kaurto on edustanut pääsarjaurallaan Raision Loimua, Joensuun Rientoa, Perungan Poikia, kaudella 2016–2017 oululaista Ettaa sekä vuodesta 2017 Vammalan Lentopalloa. VaLePa:n joukkueessa hän voitti Suomen-mestaruuden ja Suomen cupin mestaruuden vuonna 2018 ja 2019. Elokuussa 2020 Kaurto siirtyi Akaa Volleyhyn.

Kaurto on edustanut juniori-ikäisenä Suomen nuorten lentopallomaajoukkuetta, ja vuonna 2015 hän pelasi ensimmäiset miesten A-maaottelunsa Euroopan Kisoissa. Uran ensimmäiset viisi A-maaottelua olivat kuitenkin niin sanotun B-maajoukkueen mukana, kun Euroopan kisat järjestettiin samanaikaisesti kesän Maailmanliigan otteluiden kanssa, minkä vuoksi A-maajoukkueen ykkösmiehistö pelasi yhtä aikaa toisessa kilpailussa. Varsinaiseen A-maajoukkueeseen Kaurto valittiin kesällä 2016, kun hän kuului Maailmanliigan 15 pelaajan joukkueeseen. Kaurton ensimmäinen ottelu ykkösmaajoukkueessa koitti 27. toukokuuta 2016 Hollantia vastaan pelatussa harjoitusottelussa. Hän pelasi mainion ottelun ja keräsi 14/+11 pistettä. Ennen vuoden 2018 MM-kisoja hän on pelannut 53 maaottelua.

Kaurto harrasti pitkään lentopallon lisäksi myös korkeushyppyä, jossa hän kuului nuorten maajoukkuevalmennettaviin. Korkeushypyssä hän ehti saavuttaa myös junioritasolla SM-mitaleita. Parhaimmillaan hän hyppäsi korkeutta 205 cm kesällä 2011 ennen lopullista siirtymistä lentopalloon. Lentopalloa Kaurto aloitti pelata vasta 2010-luvun vaihteessa Lempäälän Jyryssä, mutta nousi hyvän fysiikkansa ansiosta nopeasti aina nuorten maajoukkueeseen ja lentopalloliigaan saakka.

Seurat
------

* 2011–2012 Raision Loimu (Mestaruusliiga)/A-Volley (I-sarja)
* 2012–2014 Joensuun Riento
* 2014–2016 Perungan Pojat, Rovaniemi
* 2016–2017 Etta, Oulu
* 2017–2019 Vammalan Lentopallo

Lähteet
-------

1. 1 2  Pelaajat *Mestaruusliiga*. Viitattu 6.5.2016.
2. 1 2  Peräti kolme Ettan pelaajaa Maailmanliigan ryhmään *Kaleva.fi*. Viitattu 11.5.2016.
3. ↑  ETTA:n joukkue lähes valmis *Lentopalloseura Etta*. Viitattu 12.5.2016.
4. ↑  Perkiö, Jari: Yllätyskäänne: maajoukkuehakkuri jää sittenkin Sastamalaan – VaLePa kasaa hirmujoukkueen *Aamulehti*.  20.6.2017.  Arkistoitu 9.9.2018. Viitattu 12.5.2016.
5. ↑  Sjöblom, Petri & Saarinen, Joska: VaLePa voitti ylivoimaisesti lentopallon Suomen mestaruuden: "Tämä oli finaalisarjan parasta"  17.4.2018. Yle. Viitattu 9.9.2018.
6. ↑
7. ↑  Olli Kunnari palaa lentopallomaajoukkueeseen - Kaurto myös EM-ryhmässä - Kainuun Sanomat *Kainuun Sanomat*.  10.8.2015.  Arkistoitu 3.6.2016. Viitattu 6.5.2016. fi-FI
8. ↑  Maailmanliigan joukkue valittu - leiri käyntiin torstaina *www.lentopalloliitto.fi*. Viitattu 12.5.2016.
9. ↑   (Arkistoitu – Internet Archive)
10. ↑  Lentismiesten kesä käyntiin positiivisella esityksellä *www.lentopalloliitto.fi*. Viitattu 28.5.2016.
11. ↑  Finland: Team Roster *Men's World Championship Italy-Bulgaria 2018*. FIVB. Viitattu 9.9.2018. (englanniksi)
12. 1 2  UrheiluSuomi.com: Loimuun liittynyt nuorilupaus sairastuvalle *www.urheilusuomi.com*. Viitattu 6.5.2016.
13. ↑  Markus Kaurto nuorten maajoukkueleirille - Akaa-Volley ry *akaa-volley.sporttisaitti.com*.  Arkistoitu 2.6.2016. Viitattu 6.5.2016.
14. ↑
15. ↑  Suomen kaikkien aikojen tilasto *www.tilastopaja.org*. Viitattu 6.5.2016. [vanhentunut linkki]